**Csongrád Város Polgármesterétől „M”**

**Száma:** Szo/497-6/2022

**Témafelelős:** Vinczéné Dudás Katalin

***ELŐTERJESZTÉS***

***Csongrád Városi Önkormányzat Képviselő-testületének***

***2022. szeptember 29-ei ülésére***

**Tárgy:** *Javaslat:* *A Baptista Tevékeny Szeretet Misszió által fenntartott Új Esély Központ Csongrád (6640 Csongrád, Raisió u. 2.) szenvedélybetegek nappali ellátásának férőhely bővítésére*

**Tisztelt Képviselő-testület!**

Csongrád Városi Önkormányzat Képviselő-testülete a 10/2021.(II.09.) számú önkormányzati határozatával hozzájárult ahhoz, hogy a Baptista Tevékeny Szeretet Misszió (4028 Debrecen, Simonyi út 14.) Csongrád város közigazgatási területén szenvedélybetegek részére nappali ellátást nyújtó intézményt hozzon létre és működtessen, egyúttal aláírásra került a szociális ellátás megvalósítása érdekében az ellátási szerződés.

A Csongrád-Csanád Megyei Kormányhivatal Hatósági Főosztály Szociális és Gyámügyi Osztály CS/C01/00556-15/2021 számú határozatával 2021. szeptember 27. napjától 50 fő férőhelyszámmal engedélyezte az Új Esély Központ Csongrád 6640 Csongrád, Raisio u. 2. szám (a továbbiakban: Intézmény) alatti engedélyes működését.

A Baptista Tevékeny Szeretet Misszió 2021. december hónapban a megnövekedett számú igényre hivatkozva kezdeményezte az 50 férőhely bővítését 100 főre.

Csongrád Város Polgármestere a Szo/446-7/2021. iktatószámú levelében 2022. január 3. napján tájékoztatta az intézményvezetőt arról, hogy saját intézményeink (Esély Szociális Alapellátási Központ, Piroskavárosi Szociális és Rehabilitációs Foglalkoztató Nonprofit Kft.) érdekeit is figyelembe véve, a kérésük kivizsgálásra kerül.

A képviselő-testület 2022. február 24-ei ülésén megtárgyalta és elfogadta az Intézmény 2021. évi működéséről szóló szakmai beszámolóját.

2022. augusztus hónapban a Baptista Tevékeny Szeretet Misszió újabb megkeresést nyújtott be a jelenlegi 50 fő férőhely további 50 fővel történő bővítéséhez. A kérelemhez csatolásra került a 2022. évi szakmai beszámoló és az Ellátási Szerződés is, melyek jelen előterjesztés mellékletét képezik. A képviselő-testület tagjai 2022. szeptember 15-én helyszíni bejárás keretében ismerkedhettek meg az Intézményben folyó szakmai munkával.

**Határozati javaslat**

1. Csongrád Városi Önkormányzat Képviselő-testülete megtárgyalta és támogatja az Új Esély Központ Csongrád 6640 Csongrád, Raisio u. 2. sz. alatt működő szenvedélybetegek nappali ellátásának férőhely bővítését a jelenlegi 50 főről további 100 főre.

Csongrád Városi Önkormányzat Képviselő-testülete felhatalmazza a Polgármestert az előterjesztés mellékletét képező ellátási szerződés aláírására.

Határidő: azonnal

Felelős: Bedő Tamás polgármester

2. Csongrád Városi Önkormányzat Képviselő-testülete elfogadja a Baptista Tevékeny Szeretet Misszió fenntartásában lévő Új Esély Központ Csongrád 2022. évi működéséről szóló beszámolót.

Erről jegyzőkönyvi kivonaton értesítést kap:

1. Képviselő-testület tagjai
2. Szociális és Lakásügyi Iroda és általa:
3. Új Esély Központ Csongrád

Csongrád, 2022. szeptember 23. Bedő Tamás

polgármester

**Ellátási szerződés**

amely létrejött **egyrészről Csongrád Városi Önkormányzat** (6640 Csongrád, Kossuth tér 7., képviselő: Bedő Tamás Albert polgármester), mint személyes gondoskodásra kötelezett szerv – továbbiakban: Önkormányzat,

**másrészről** a **Baptista Tevékeny Szeretet Misszió** (4028 Debrecen, Simonyi út 14., adószám: 18212134-2-09, képviselő: Szitai Tamás ügyvezető) – továbbiakban: Szolgáltató – között

(ketten együtt: Szerződő felek), az alulírott helyen és időben az alábbi feltételekkel:

1. A Szerződő felek megállapodnak abban, hogy a jelen okiratban foglaltak szerint a szociális igazgatásról és szociális ellátásokról szóló 1993. évi III. tv. (továbbiakban: Szt.) 57. § (1) bekezdés j) pontjában, továbbá a 65/F. § (1) bekezdés b) pontjában foglalt ***szenvedélybetegek részére nyújtott nappali ellátás tárgyában*** ***határozatlan időtartamra*** ellátási szerződést kötnek. Az ellátási szerződés ***hatályba lépésének napja***: jelen ellátási szerződés 3. pontjában említett szociális intézmény szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásába (továbbiakban: szolgáltatói nyilvántartás) történő bejegyzés véglegessé válásának napja.
2. Jelen szerződés alapja az Szt. 86. § (2) bekezdés c) pontjában foglalt előírás, mely alapján az a települési önkormányzat, amelynek területén tízezer főnél több állandó lakos él, szenvedélybetegek részére nyújtott nappali ellátást köteles biztosítani.
3. A Szolgáltató a jelen ellátási szerződésben vállalt feladat teljesítése érdekében az Szt. 4. § h) pontja szerinti szociális intézményt hoz létre, és gondoskodik annak az illetékes működést engedélyező szerv által a szolgáltatói nyilvántartásba történő bejegyeztetéséről.
4. A Szolgáltató a szenvedélybetegek nappali ellátását Csongrád város közigazgatási területére kiterjedő ellátási területen vállalja. ***Jelen ellátási szerződéssel érintett férőhelyek száma: az eddigi 50 fő mellett további 50 fő.*** A Szolgáltató vállalja továbbá, hogy az ellátásra való jogosultságot a mindenkor hatályos ágazati jogszabályok alapján állapítja meg.
5. A Szerződő felek kijelentik, hogy nincs tudomásuk olyan tényről, körülményről, amely jelen szerződés érvényességét, hatályát részben vagy egészben érintené. Kijelentik továbbá, hogy jelen szerződés aláírására teljes jogkörrel rendelkeznek.
6. A szenvedélybetegek nappali ellátása keretében a szolgáltatást igénybe vevő személy részére a személyes gondoskodást nyújtó szociális intézmények szakmai feladatairól és működésük feltételeiről szóló az 1/2000. (I. 7.) SzCsM rendelet (továbbiakban: Rendelet) 77. § (1) bekezdése szerinti szolgáltatáselemeket szükség szerint biztosítani kell. Ezen felül a Szolgáltató az ellátást igénybevevők igényei alapján gondoskodik a Rendelet 84. § által rögzített szolgáltatások és szakmai tartalom biztosításáról.
7. A Szolgáltató a szenvedélybetegek nappali ellátásában – jelen okirat alapján – azokat a **Csongrád város területén élő, illetve ott tartózkodó szenvedélybeteg személyeket** részesíti, akik megfelelnek a szociális törvényben és egyéb vonatkozó jogszabályban meghatározott feltételeknek.
8. A Szolgáltató a nappali ellátás nyújtása során együttműködik az egészségügyi és szociális alap- és szakellátást nyújtó intézményekkel.
9. Amennyiben a Szolgáltató jelen szerződés szerinti tevékenységével kapcsolatban panasz érkezik, a panasz tényéről a felek kölcsönösen kötelesek egymást tájékoztatni. A panaszt a Szolgáltató köteles kivizsgálni és a vizsgálat eredményéről a bejelentést követő 30 napon belül az Önkormányzatot és a panasztevőt írásban tájékoztatni. Amennyiben az Önkormányzat vagy a panasztevő a vizsgálat eredményével nem elégedett – és azt írásban bármelyik fél részére kifejezi, az Önkormányzat a panasz kivizsgálására saját hatáskörben vizsgálóbizottságot hoz létre, mely a panasz újbóli kivizsgálásáról az írásbeli jelzés beérkezését követő 30 napon belül jelentést készít. A vizsgálóbizottságot az Önkormányzat képviseletében megbízott személy vezeti, tagjai az Önkormányzat és a Szolgáltató által delegált 1-1 fő. Amennyiben a vizsgálat nem tár fel hibát, vagy mulasztást, erről a tényről a panasztevőt értesíteni kell és a vizsgálat jegyzőkönyveit és egyéb anyagait, a vizsgálat lezárását követő 5 évig meg kell őrizni. Amennyiben a vizsgálat hibát vagy mulasztást tár fel, az Önkormányzat a hiba kijavítására vagy a mulasztás megszüntetésére a Szolgáltatót írásban, határidő megjelölésével felhívja, és erről a panasztevőt tájékoztatja. A Szolgáltató köteles az írásbeli felhívás valamennyi rendelkezésének eleget tenni. Amennyiben a Szolgáltató a hiba kijavítására vagy a mulasztás megszüntetésére vonatkozó felhívásnak határidőben nem tesz eleget, az Önkormányzat jogosult az ellátási szerződés rendkívüli felmondás szabályai szerinti felmondásra.
10. A Szerződő feleket együttműködési kötelezettség terheli a folyamatos ellátás biztosítása érdekében szerződésszegés esetén is.
11. A Szerződő felek megállapodnak abban, hogy jelen ellátási szerződés megszűnik:
12. Rendes felmondással, 1 hónap felmondási idő mellett, amelyet írásban szükséges közölni a másik féllel.
13. Rendkívüli felmondás esetén.
14. Közös megegyezés esetén.
15. Az Önkormányzat részéről azonnali hatályú, rendkívüli, írásban közölhető felmondásnak van helye:

* a Szolgáltató ellátási kötelezettségének figyelmeztetés ellenére sem tesz eleget,
* a Szolgáltató a mulasztás megszüntetésére vonatkozó felhívásnak határidőben nem tesz eleget,
* az ellátás biztosítása során a működést engedélyező szerv az engedélyest törli a szolgáltatói nyilvántartásból, vagy törli az engedélyest a szolgáltatói nyilvántartásból, és kötelezi a fenntartót a szolgáltatásnyújtás megszüntetésére.

1. A Szolgáltató az Önkormányzat részére a szenvedélybetegek nappali ellátása működéséről legalább évente 1 alkalommal, a Polgármesterrel egyeztetett időpontban, de legkésőbb a tárgyévet követő március 31-éig írásban beszámol.

Az Önkormányzat által az ellátási szerződéssel érintett szolgáltatással kapcsolatban írásban feltett kérdésre a Szolgáltató 30 napon belül köteles írásban válaszolni.

1. A Szolgáltató a mindenkori hatályos jogszabályokban rögzített tájékoztatási és értesítési kötelezettségeinek az igénylők, az ellátottak, a hatóságok, és az Önkormányzat felé is eleget tesz.
2. A Szerződő felek jelen szerződés időtartama alatt a szerződés rendelkezéseivel összhangban teljes együttműködésre törekednek. Ennek részeként vállalják, hogy a szerződés végrehajtásával kapcsolatban kölcsönösen és folyamatosan tájékoztatják egymást.
3. A Szolgáltató köteles a külön jogszabályban meghatározott adatszolgáltatási kötelezettség teljesítéséhez és a statisztikai adatgyűjtéshez szükséges adatokat kellő időben, írásban az Önkormányzat rendelkezésére bocsátani.
4. A Szolgáltató a szenvedélybeteg személyek részére nyújtott nappali ellátás vonatkozásában minden év április 1-jéig határozattal megállapítja a szolgáltatási önköltséget, illetve az intézményi térítési díjat. Amennyiben a Szolgáltató úgy dönt, hogy a szolgáltatásnyújtásért térítési díjat kér, úgy írásban értesíti az ellátást igénybevevő személyeket az intézményi és a személyi térítési díj összegéről. A személyi térítési díj összegét egyedi méltányosságból a Szolgáltató saját belső szabályzata alapján mérsékelheti vagy elengedheti. Egyedi méltányosság a Szolgáltató székhelyére címzett, de az intézményvezetőnél benyújtandó írásbeli kérelem és megfelelő igazolások, bizonylatok csatolása mellett gyakorolható. A kérelmek elbírálására jogosult személyek köréről a Szolgáltató belső szabályzata rendelkezik. Egyedi méltányosságban részesíthetőek különösen azok az ellátásban részesülők, akiknek a rendszeres havi jövedelméből megállapítható személyi térítési díj összegének befizetése a létfenntartását, lakhatását veszélyezteti.
5. A Szerződő felek megállapodnak abban, hogy a Szolgáltató – a jelen szerződés szerinti – szolgáltatásnyújtás működtetésével akkor hagyhat fel, ha ezt a szándékát írásban közli

* az ellátottakkal, illetve azok törvényes képviselőivel
* az Önkormányzattal és
* a működést engedélyező szervvel.

A működést a közlés időpontjától számított legalább 30 nap elteltével lehet megszüntetni, kivéve, ha a Szolgáltató az ellátottakról megfelelően gondoskodott.

1. Az ellátást igénybevevők személyéről, valamint a foglalkoztatottak számáról és személyéről – a vonatkozó jogszabályok maradéktalan figyelembe vételével – a Szolgáltató dönt.
2. Az Önkormányzat a jelen szerződésben foglalt ellátáshoz anyagi forrást nem biztosít, így a hozzájáruláshoz fűződő kötelezettségek alól a Szerződő felek mentesülnek.
3. A Szolgáltató vezetője kijelenti, hogy a jelen szerződéssel átvállalt feladatok ellátására vonatkozó jogszabályokat, különös tekintettel az Szt., valamint a Rendelet szabályait, a szakmai követelményeket ismeri, azokat maradéktalanul betartja és betartatja. Ezzel egyidejűleg kijelenti, hogy a jogszabályban előírt nyilvántartási és adatszolgáltatási kötelezettségeinek eleget tesz.
4. A Szerződő felek megállapodnak, hogy jelen ellátási szerződés nem zárja ki, hogy az Önkormányzat – mint ellátásra kötelezett – további rászoruló személyek ellátása érdekében más szolgáltatóval szerződést kössön, illetve saját intézményt/szolgáltatót tartson fenn. Ugyanígy nem kizárt, hogy a Szolgáltató az intézmény szabad kapacitásának terhére a hatályos jogszabályoknak egyébként megfelelő ellátottakat az ellátási területén kívülről is fogadjon.
5. A Szerződő felek kijelentik, hogy jelen ellátási szerződés nem érinti a közöttük 2021. február 9. napján létrejött, és az Új Esély Központ Csongrád (6640 Csongrád, Raisio u. 2.) szolgáltatói nyilvántartásba történő bejegyzésének véglegessé válásának napjával (2021. szeptember 27.) hatályba lépett ellátási szerződés érvényességét, és az abból származó jogokat és kötelezettségeket.
6. A szerződést aláíró Szerződő felek kijelentik, hogy vitás kérdéseiket tárgyalás útján kívánják rendezni.
7. Jelen szerződésben nem szabályozott kérdésekben a Polgári Törvénykönyv, továbbá a vonatkozó mindenkori jogszabályok az irányadók.
8. A Szerződő felek jelen szerződést, mint akaratukkal mindenben megegyezőt, jóváhagyólag írták alá.

**Csongrád, 202…. ..….**

|  |  |
| --- | --- |
| **Szitai Tamás**  Baptista Tevékeny Szeretet Misszió  ügyvezető | **Bedő Tamás Albert**  Csongrád Városi Önkormányzat  polgármester |